คลัง-ไอซีทีชงครม.ฟันไทยคมผิดสัญญาสัมปทาน
กรณ์ โยนเรื่องไทยคมทำผิดสัญญาสัมปทานให้ ครม. ตัดสินแนวทางแก้ไข ก่อนที่จะตัดสินใจว่าควรซื้อบริษัทไทยคมต่อไปหรือไม่
8 ก.ค. 2553

กรณ์ โยนเรื่องไทยคมทำผิดสัญญาสัมปทานให้ ครม. ตัดสินแนวทางแก้ไข ก่อนที่จะตัดสินใจว่าควรซื้อบริษัทไทยคมต่อไปหรือไม่
นายกรณ์ จาติกวณิช รมว.คลัง กล่าวว่า คณะกรรมการตามมาตร 22 ของพ.ร.บ.ร่วมทุนรัฐและเอกชน ปี 2535 พิจารณามีมติว่าการเปลี่ยนสัมปทานไม่ชอบด้วยกฎหมาย ซึ่งเป็นประเด็นเดียวกับที่ทางกระทรวงการคลังได้หารือกับกระทรวงเทคโนโลยีสารสนเทศและการศื่อสาร (ไอซีที) มาตลอด ดังนั้นจึงต้องส่งเรื่องนี้ ให้คณะรัฐมนตรี (ครม.) พิจารณาหาข้อสรุป ที่จะดำเนินการไม่ให้รัฐเสียเปรียบ
นายกรณ์ กล่าวว่า ต้องรอมติ ของ ครม. เรื่องไทยคมผิดสัญญาออกมาเสียก่อน หลังจากนั้นจึงจะพิจารณาว่าจะซื้อบริษัทไทยคมหรือไม่ และหน่วยงานที่จะเข้าไปซื้อจะเป็นหน่วยงานใด ซึ่งข้อมูลการตัดสินใจของ ครม. จะเป็นข้อมูลที่สำคัญว่าจะต้องมีการซื้อบริษัทไทยคมต่อไปหรือไม่
สำหรับเรื่องการปั่นหุ้นไทยคม ทางคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ขอข้อมูลกระทรวงการคลังในเรื่องนี้ และคลังได้ส่งข้อมูลให้ ก.ล.ต. ไปเรียบร้อยแล้ว อยากให้ ก.ล.ต.ดำเนินการเรื่องให้รวดเร็ว เพราะเรื่องอย่างนี้ประชาชนรอดูผลที่จะออกมา และมีผลกระทบความเชื่อมั่นในตลาดทุน รวมไปถึงเกี่ยวข้องกับข้อกล่าวหาที่มีต่อตัวแทนของพรรคเพื่อไทย ว่า มีพฤติการณ์ในการปั่นหุ้นเช่นเดียวกันหรือไม่